Diari Oficial de la Generalitat Valenciana


Sumari del DOGV 4783, del 25-06-2004 (2004/6522)

RESOLUCIÓ de 17 de juny de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de l'Annex per a l'any 2003 al conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Cens del Patrimoni Documental Valencià.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4783

Data del DOGV
:   25-06-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/6522


Data del document
:   17-06-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Cultura i Educació
    * catàleg
    * cooperació administrativa
    * administració central
    * patrimoni cultural
    * arxiu

RESOLUCIÓ de 17 de juny de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de l'Annex per a l'any 2003 al conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Cens del Patrimoni Documental Valencià. [2004/6522]
  
Subscrit, després de la tramitació prèvia reglamentària, entre el Ministeri d'Educació, Cultura i Esport i la Generalitat Valenciana, el 15 de setembre de 2003, l'Annex per a l'any 2003 al conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Cens del Patrimoni Documental Valencià, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Annex, que ha quedat inscrit en el Registre de Convenis amb el número 0337/2004, i que figura com a annex d'esta resolució.
  
València, 17 de juny de 2004.- La directora general de Relacions amb les Corts i Secretariat del Govern: Alida C. Mas Taberner.
  
Annex per a l'any 2003 al conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Cens del Patrimoni Documental Valencià
  
Madrid, 15 de setembre de 2003
  
Reunits,
  
D'una part, la senyora Pilar del Castillo Vera, ministra d'Educació, Cultura i Esport, en nom i representació del citat departament ministerial, en virtut del que establix l'article 13 de la Llei 6/1997, de 14 d'abril, d'Organització i Funcionament de l'Administració General de l'Estat i d'acord amb l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la nova redacció donada per la Llei 4/1999.
  
D'una altra part, el senyor Esteban González Pons, conseller de Cultura, Educació i Esport de la Generalitat Valenciana, que actua en nom i representació d'esta, d'acord amb els articles 21.f) i 14.c) de la Llei 5/1983, de 30 de desembre, de Govern Valencià, i segons l'acord adoptat pel Consell de la Generalitat Valenciana de data de 29 de abril de 2003.
  
Exposen,
  
I. Amb data 28 d'octubre de 2002, ambdues parts van subscriure un Conveni de col·laboració per a la realització del Cens del Patrimoni Documental, en desenrotllament, respectivament, de competències pròpies i conforme a l'article 51 de la Llei 16/1985, de 25 de juny, de Patrimoni Històric Espanyol: L'Administració de l'Estat, en col·laboració amb les altres administracions competents, confeccionarà el Cens dels Béns Integrants del Patrimoni Documental, sent, igualment, d'aplicació l'article 78 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
II. En les clàusules tercera i sèptima del citat conveni queda supeditada la vigència d'este a la realització del seu objecte (elaboració del Cens del Patrimoni Documental Valencià), així com a la subscripció d'annexos a este per a estipular el finançament anual de dit objectiu, d'acord amb les disponibilitats pressupostàries i l'avaluació dels treballs realitzats.
  
Per tot allò que s'ha exposat, ambdues parts
  
Acorden,
  
Primer. D'acord amb el que establix la clàusula tercera del Conveni de Col·laboració entre el Ministeri d'Educació, Cultura i Esport i la Generalitat Valenciana per a la realització del Cens del Patrimoni Documental, subscrit el 28 d'octubre de 2002, la quantitat total per al 2003 es fixa en 20.010 euros, corresponent al Ministeri d'Educació, Cultura i Esport 6.010 euros de la partida pressupostària 96.04.576B.161, i a la Comunitat Autònoma Valenciana 14.000 euros a càrrec de l'aplicació 41.64.889.71.542.43, línies T4412000 i T3192000, dels Pressupostos de Despeses de la Generalitat Valenciana, Conselleria de Cultura, Educació i Esport.
  
Segon. La quantitat que aporta el Ministeri d'Educació, Cultura i Esport serà lliurada a la Comunitat Autònoma Valenciana, una vegada firmat el present annex al conveni, a fi que siga invertida en el pagament del personal catalogador, segons el que establix la clàusula tercera del conveni.
  
Firmen les parts en el lloc i data indicats en l'encapçalament
  
La ministra d'Educació, Cultura i Esport
  
PILAR DEL CASTILLO VERA
  
El conseller de Cultura, Educació i Esport
  
ESTEBAN GONZÁLEZ PONS